**TIRGUS IZPĒTE**

**“****Mentora atlase projekta Nr.2.3.2.1.i.0/1/23/I/CFLA/001**

**“Sabiedrības digitālo prasmju attīstība” aktivitāšu īstenošanai”**

**(ID Nr. BNP TI 2025/11/AF)**

1. **Informācija par pasūtītāju:**

|  |  |
| --- | --- |
| Pasūtītājs | Balvu novada pašvaldība |
| Reģistrācijas numurs | 90009115622 |
| Adrese, e-pasta adrese | Bērzpils 1A, Balvi, Balvu nov., LV-4501, e-pasts: dome@balvi.lv  |
| Kontaktpersona saistībā ar iepirkuma priekšmetu | Balvu novada Centrālās pārvaldes Attīstības plānošanas nodaļas projektu vadītāja Santa Šmite,e-pasts: santa.smite@balvi.lv , mob.28080739 |
| Kontaktpersona saistībā ar piedāvājuma sagatavošanu/ iesniegšanu | Balvu novada Centrālās pārvaldes Iepirkumu nodaļas iepirkumu speciāliste Antra Keisele, mob.20203715,e-pasts: antra.keisele@balvi.lv  |
| Pasūtītāja darba laiks | pirmdienās, otrdienās un trešdienās 08.30-17.00;ceturtdienās 08.30-18.00;piektdienās 08.30-16.00 |

1. **Tirgus izpētes priekšmets:**
	1. Mentora atlase projekta Nr.2.3.2.1.i.0/1/23/I/CFLA/001 “Sabiedrības digitālo prasmju attīstība” aktivitāšu īstenošanai Eiropas Savienības Atveseļošanas un noturības mehānisma plāna investīcijas 2.3.2.1.i. ietvaros, atbilstoši Tehniskajai specifikācijai (skat. 1.pielikumu).
	2. Pretendents nevar iesniegt piedāvājuma variantus.
	3. CPV kods: 80000000-4 (Izglītības un mācību pakalpojumi).
2. **Piedāvājuma izvēles kritērijs:** prasībām atbilstošs piedāvājums ar zemāko cenu.
3. **Līguma izpildes vietas:**
	1. Baltinavas vidusskola, Kārsavas iela 22, Baltinava, Baltinavas pag., Balvu nov.;
	2. Balvu profesionāla un vispārizglītojošā vidusskola, Vidzemes iela 26, Balvi, Balvu nov.;
	3. Bērzpils pamatskola, Dārza iela 12, Bērzpils, Bērzpils pag., Balvu nov.;
	4. Rekavas vidusskola, Skolas iela 1, Rekova, Šķilbēnu pag., Balvu nov.;
	5. Rugāju vidusskola, Kurmenes iela 87, Rugāji, Rugāju pag., Balvu nov.;
	6. Tilžas pamatskola, Raiņa iela 15, Tilža, Tilžas pag., Balvu nov.;
	7. Viļakas vidusskola, Pils iela 11, Viļaka, Balvu nov.;
	8. Attālināti – Bērzpils iela 1A, Balvi, Balvu nov.
4. **Līguma darbības termiņš:** līdz 2026.gada 31.martam.
5. **Līgumcena:**
	1. Cenā jābūt iekļautiem visiem ar iepirkuma līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kuriem nebūtu iespējama kvalitatīva un normatīvajiem aktiem atbilstoša līguma izpilde.
	2. Piedāvājumā jānorāda cena par vienas grupas apmācībām, viena līmeņa apgūšanai.
6. **Apmaksas nosacījumi:** samaksa tiek veikta 1 (vienu) reizi mēnesī, par iepriekšējā mēnesī pabeigtu/-ām grupas/-u apmācību/-ām, 30 (trīsdesmit) dienu laikā pēc nodošanas-pieņemšanas akta parakstīšanas.
7. **Piedāvājuma derīguma termiņš:** vismaz 30 (trīsdesmit) dienas pēc piedāvājuma iesniegšanas beigu termiņa.
8. **Prasības pretendentam (mentoram):**
	1. Pretendentam (juridiskai personai) jābūt reģistrētam LR Uzņēmumu reģistrā vai līdzvērtīgā reģistrā ārvalstīs. Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .
	2. Pretendenta mentora kandidātam jāspēj izglītojamajam mācību procesā nodrošināt jaunu informācijas un komunikāciju tehnoloģiju (IKT) zināšanu nodošanu un atbalstu prasmju apgūšanā strukturēti, saprotami, vienkāršā un skaidrā valodā, rēķinoties ar izglītojamā personību (izglītības līmeni, sociālo pieredzi, digitālajām prasmēm un kognitīvām spējām u.c.) individuāli, ko apliecina mentora iegūtā izglītība, zināšanas un pieredze šādos aspektos:
		1. vismaz, pabeigta vidējā vai vidējā profesionālā izglītība;
		2. ir iegūta pedagoģiskā kvalifikācija darbā ar bērniem vai jauniešiem – kvalifikāciju var apliecināt ar minētās jomas akadēmiskās, profesionālās vai profesionālās pilnveides izglītības diplomu vai apliecību;
		3. pieredze mācību vadīšanā vai mentora atbalsta darbā pieaugušo auditorijai (t.sk., augstāko izglītības iestāžu studenti) – pieredzi var apliecināt lekciju un nodarbību vadība augstskolās vai koledžās, formālo vai neformālo mūžizglītības kursu pasniegšana, interešu izglītības nodarbību vadība, mentora, personīgās izaugsmes trenera (kouča) vai brīvprātīgā darba pieredze nevalstiskās organizācijās;
		4. pedagoģiskā darba pieredze ar nepilngadīgām personām;
		5. ir vispārēja izpratne par mācību programmas tēmu aprakstā iekļautajiem digitālajiem risinājumiem, pieredze un labas prasmes to lietošanā (skat. datnes informācijai *“Izgliitiibas programmas apraksts\_....”* – 1.-3.līmenis) – informācija tiek pārbaudīta mentoru testēšanas procesā;
		6. latviešu valodas zināšanas augstā (vismaz C1) līmenī;
		7. angļu valodas zināšanas vidējā (vismaz B1) līmenī.
9. **Iesniedzamie dokumenti:**
	1. Finanšu piedāvājums (skat. 2.pielikumu).
	2. Tehniskā specifikācijas veidlapa, kurā ir izdarīta apliecinājuma atzīme, ka pretendents apņemas izpildīt pasūtītāja Tehniskajā specifikācijā noteiktās prasības (skat. datni *1\_pielikums\_Tehniskaa specifikaacija\_Mentora atlase*)*.*
	3. Personas dzīves gājuma apraksts (CV) brīvā formā, ietverot, vismaz, šādu informāciju:
		1. vārds, uzvārds, e-pasta adrese un kontakttālrunis;
		2. iegūtā izglītība un kvalifikācija, atbilstoši Instrukcijas 9.2.1. un 9.2.2.punkta prasībai;
		3. norādīt informāciju, vai personai jau ir bijusi veikta Vides aizsardzības un reģionālās attīstības ministrijas (turpmāk – VARAM) mentora izvērtēšana, un ir saņemta VARAM rekomendācija;
		4. iegūtā pieredze, atbilstoši Instrukcijas 9.2.3. un 9.2.4.punkta prasībai;
		5. informācija par valsts valodas prasmes līmeni: “pamata jeb A līmenis”, “vidējais jeb B līmenis”, “augstākais jeb C līmenis; katram līmenim ir divas pakāpes: “zemākā – 1.pakāpe” un “augstākā – 2.pakāpe”;
		6. informācija par angļu valodas zināšanu līmeni: A1, A2, B1, B2, C1, C2, kur A1 ir viszemākais līmenis un C2 – visaugstākais līmenis.
	4. Iegūto izglītību un kvalifikāciju apliecinošas dokumentu kopijas, atbilstoši Instrukcijas 9.2.1. un 9.2.2.punkta prasībai.
10. **Piedāvājuma iesniegšanas datums, laiks, vieta, veids:**
	1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **05.03.2025. plkst.10.00**.
	2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501**.
	3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz noteiktajam piedāvājumu iesniegšanas termiņa beigām.
	4. Sūtot elektroniski, pieteikums jāparaksta ar drošu elektronisko parakstu un jānosūta uz Balvu novada pašvaldības oficiālo e-adresi vai e-pasta adresi: dome@balvi.lv , vēstules tēmā norādot *“Piedāvājums tirgus izpētei ar ID Nr. BNP TI 2025/11/AF”*.
	5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:
* pretendenta nosaukumu un adresi;
* pasūtītāja nosaukums un adresi;
* atzīme ar norādi: Tirgus izpētei *“Mentora atlase projekta Nr.2.3.2.1.i.0/1/23/I/CFLA/001 “Sabiedrības digitālo prasmju attīstība” aktivitāšu īstenošanai”, ID Nr. BNP TI 2025/11/AF. Neatvērt līdz 05.03.2025. plkst.10.00.*
1. **Papildu informācija:**
	1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.
	2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:
		1. pagarina piedāvājumu iesniegšanas termiņu;
		2. atkārtoti pagarina piedāvājumu iesniegšanas termiņu un papildus nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;
		3. trešo reizi pagarina piedāvājumu iesniegšanas termiņu un papildus ievieto tirgus izpētes publikāciju iepirkumu atbalsta tīmekļvietnē Iepirkumi.lv <https://www.iepirkumi.lv/> .
	3. Pasūtītājam nav pienākums veikt pilnīgi visas 12.2. punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 12.2.punkta apakšpunktos norādītās darbības.
	4. Ja pasūtītājam, secīgi veicot 12.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.
	5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.
	6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.
	7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.
	8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.
	9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigta bez rezultāta.
	10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.
	11. Par jebkuru informāciju, kas ir konfidenciāla, pretendentam jābūt īpašai norādei.
	12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.
2. **Rezultātu paziņošana:**
	1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:
		1. ievieto informāciju Balvu novada pašvaldības tīmekļvietnes <http://www.balvi.lv/> sadaļā “Tirgus izpēte” (ja par to sākotnēji ir bijis ievietots paziņojums), norādot vismaz šādu informāciju:
* tirgus izpētes rezultātu publicēšanas datumu;
* pretendenta, kuram piešķirtas līguma slēgšanas tiesības, vārdu, uzvārdu/ nosaukumu, Reģ.Nr.;
* līgumcenu bez PVN;
* ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.
	+ 1. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:
* visus tirgus izpētes pretendentus, un to piedāvātās cenas bez PVN;
* tirgus izpētes uzvarētāju;
* tikai noraidītajam pretendentam – noraidīšanas iemeslu.
1. **Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1. Tehniskā specifikācija;
2. Finanšu piedāvājums

1.pielikums

Tirgus izpētei

“Mentora atlase projekta Nr.2.3.2.1.i.0/1/23/I/CFLA/001

“Sabiedrības digitālo prasmju attīstība” aktivitāšu īstenošanai”

(ID Nr. BNP TI 2025/11/AF)

**TEHNISKĀ SPECIFIKĀCIJA**

**“Mentora atlase projekta Nr.2.3.2.1.i.0/1/23/I/CFLA/001**

**“Sabiedrības digitālo prasmju attīstība” aktivitāšu īstenošanai”**

**(ID Nr. BNP TI 2025/11/AF)**

**Skat. datni “1\_pielikums\_Tehniskaa specifikaacija\_Mentora atlase”**

**Papildus skat. datnes informācijai:**

**“Tehnologiju karteejums\_BNP”**

**“Izgliitiibas programmas apraksts\_1\_liimenis”**

**“Izgliitiibas programmas apraksts\_2\_liimenis”**

**“Izgliitiibas programmas apraksts\_3\_liimenis”**

2.pielikums

Tirgus izpētei

“Mentora atlase projekta Nr.2.3.2.1.i.0/1/23/I/CFLA/001

“Sabiedrības digitālo prasmju attīstība” aktivitāšu īstenošanai”

(ID Nr. BNP TI 2025/11/AF)

**FINANŠU PIEDĀVĀJUMS**

**“Mentora atlase projekta Nr.2.3.2.1.i.0/1/23/I/CFLA/001**

**“Sabiedrības digitālo prasmju attīstība” aktivitāšu īstenošanai”**

**(ID Nr. BNP TI 2025/11/AF)**

**Skat. datni “2\_pielikums\_Finansu piedaavaajums\_Mentora atlase”**